
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou Mgr. Slavomírou Mlynarčíkovou vo veci starostlivosti súdu o maloleté deti: 1. A. B., nar. X. X. XXXX, 2. C. B., nar. XX. X. XXXX, v náhradnej osobnej starostlivosti osoby: D. B., E. F., nar. XX. X. XXXX, prihlásená k trvalému pobytu G. XXXX/X, C. H. a maloleté deti: 3. C. B., nar. XX. XX. XXXX, 4. I. B., nar. X. X. XXXX, v náhradnej osobnej starostlivosti osoby: J. B., nar. XX. X. XXXX, prihlásený k trvalému pobytu K. XXXX/XX, C. H., maloleté deti 1-4 sú prihlásené k trvalému pobytu K. XXXX/XX, C. H. a v súčasnosti s bydliskom u osôb, ktorým sú zverené do náhradnej osobnej starostlivosti, zastúpené kolíznym opatrovníkom: Úrad práce, sociálnych vecí a rodiny Liptovský Mikuláš, so sídlom M. M. Hodžu 1784/30, Liptovský Mikuláš, IČO: 30 794 536, deti rodičov: matka D. B., E. F., nar. XX. XX. XXXX, prihlásená k trvalému pobytu K. XXXX/XX, C. H. a otec A. B., nar. X. XX. XXXX, prihlásený k trvalému pobytu F. C. XXX/XX, L. D., M. F., za účasti Okresnej prokuratúry Liptovský Mikuláš, so sídlom Tomášikova 5, Liptovský Mikuláš, v konaní o zrušenie náhradnej osobnej starostlivosti a o úprave výkonu rodičovských práv a povinností k maloletým deťom, takto rozhodol: I. Súd z r u š u j e náhradnú osobnú starostlivosť nad maloletými deťmi C. B., nar. XX. XX. XXXX, I. B., nar. X. X. XXXX, C. B., nar. XX. X. XXXX a A. B., nar. X. X. XXXX, o ktorej súd rozhodol uznesením zo dňa 26. 10. 2022 sp. zn. 9P/46/2022, ktorý nadobudol právoplatnosť 9. 11. 2022. II. Súd
s c h v a ľ u j e rodičovskú dohodu:
1. Maloleté deti C. B., nar. XX. XX. XXXX, I. B., nar. X. X. XXXX, C. B., nar. XX. X. XXXX a A. B., nar. X. X. XXXX sa počnúc právoplatnosťou rozsudku o zrušení náhradnej osobnej starostlivosti sp. zn. 9P/154/2025 zo dňa 8. 12. 2025 z v e r u j ú do spoločnej osobnej starostlivosti obidvoch rodičov. 2. Výživné sa
n e u r č u j e.
3. Obidvaja rodičia sú o p r á v n e n í maloleté deti zastupovať a spravovať ich majetok. III. Žiaden z účastníkov
nemá
nárok na náhradu trov konania.
Poučenie: Proti tomuto rozsudku možno podať odvolanie v lehote 15 dní od jeho doručenia na Okresnom súde Liptovský Mikuláš, v počte vyhotovení pre každého účastníka a súd. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline. Popri všeobecných náležitostiach je potrebné v odvolaní uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Odvolanie možno odôvodniť tým, že a) neboli splnené procesné podmienky, b) súd nesprávnym procesným postupom znemožnil účastníkovi, aby uskutočňoval jemu patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Rozsudky o výživnom sú vykonateľné doručením (§ 44 CMP). Ak povinný dobrovoľne nesplní, čo mu ukladá vykonateľné rozhodnutie na peňažné plnenie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému podľa § 370 a nasl. CMP. Ak vo veciach starostlivosti súdu o maloletých súd schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie (§ 122 CMP). Rozsudok neobsahuje písomné odôvodnenie, lebo bol vyhlásený za prítomnosti všetkých účastníkov alebo ich zástupcov a osoby oprávnené podať odvolanie sa vzdali práva podať odvolanie (§ 221 písm. a/, § 368 CSP, § 2 ods. 1, § 122, Čl. 3 ods. 1 CMP).

